Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву пуномоћника “CERBING“ доо – ххххххххх, МБ ххххх, ПИБ ххххх, чији је законски заступник Милан Јовић, ххххх, Лесковац, ЈМБГ ххххх, а у име ГДП „БАНКОВИЋ“ доо, ххххх, Црна Трава, МБ ххххх, ПИБ ххххх, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** захтев пуномоћника “CERBING“ доо – ххххх, Лесковац, чији је законски заступник Милан Јовић, а у име ГДП „БАНКОВИЋ“ доо, ххххх, Црна Трава, **за издавање локацијских услова за изградњу резервоара за нафту и гас на кп.бр.** **1175/1 КО Сува Морава**, **због неиспуњења формалних услова за даље поступање по захтеву.**

**О б р а з л о ж е њ е**

Пуномоћник “CERBING“ доо – ххххх, Лесковац, чији је законски заступник Милан Јовић, а у име ГДП „БАНКОВИЋ“ доо, ххххх, Црна Трава, поднео је дана 16.05.2016.године захтев за издавање локацијских услова за изградњу резервоара за нафту и гас на кп.бр. 1175/1 КО Сува Морава. Увидом у списе предмета утврђено је да подносилац захтева није приложио потребну документацију прописану Законом и подзаконским актима, односно није приложио следећу документацију:

* Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015),

У оквиру главне свеске неопходно је допунити документацију следећим:

* Прилог 0.3 Одлука о одређивању главног пројектанта није потписана од стране инвеститора;
* Прилог 0.6 у подцелини 1.Пројекат архитектуре појам „...главни пројектант...“ треба заменити појмом „...одговорни пројектант...“ уз оверу печатом лиценце одговорног пројектанта.

Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015) подразумева постојање свих основа, пресека и изгледа планираних објеката са текстуалном, графичком и нумеричком документацијом.

Нумеричка документација идејног решења садржи приказ површина објекта са наменама и број функционалних јединица са потребним комуналним капацитетима.У складу са наведеним потребно је дефинисати потребне комуналне капацитете и посебно представити број функционалних јединица са површинама и наменом истих.

У оквиру графичке документације нису приказани изгледи објекта.

Није наведен приступ предметној парцели у општем делу пројектне документације, односно грешком је наведен приступ преко парцеле 1175/1 КО Сува Морава јер је то парцела која је предмет изградње.

Прилог Идејно решење није потписан валидним електронским потписом.

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони све утврђене недостатке, надлежни орган ће поступати по том измењеном-усаглашеном захтеву, у противном, овај закључак остаје на снази, односно донеће се закључак о коначном одбацивању, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-1612-LOC-3/2016, заводни број 350-49/2016-04 дана 20.05.2016.године.**

**РУКОВОДИЛАЦ,**

**Љиљана Мујагић, дипл.пр.планер**